akesi Kalasa 





tan jan Beatrix Potter 


ante pi toki pona tan jan Ke Tami 


AKESI KALASA 





akesi Kalasa 


tan jan Beatrix Potter 


ante pi toki pona tan jan Ke Tami 





lipu ni li lon nasin CCO: 


lipu ni la, jan ale li ken pali e ale, li ken jo, li ken 
pana, li ken esun, li ken ante, li ken sin e lipu. 
mani en wile pi jan lipu en nimi pi jan lipu li suli 


ala tawa ni. 





tenpo wan la, akesi li lon. 
nimi ona li Kalasa. tomo ona 
li lon telo, li poka e kasi pi 


supa telo, li lon selo telo. 


monsi tomo en tomo pi 


awen moku la, telo li lon. 


taso akesi Kalasa li pilin 
pona tan telo lon noka; toki 
ike li kama ala tawa ona tan 
ni. sijelo ona li kama ala ike 


tan ni. 








ona li pilin pona a. ona li 
lukin tawa ma, li lukin e 
kama telo tan sewi, e anpa 


telo lon telo anpa— 


akesi Kalasa li toki: 
"mi kama jo ع‎ pipi ko pi 
kama kala. mi tawa alasa 
kala. mi alasa e kala moku 
pona. mi kama alasa e kala 
luka wan anu kala pi mute 
suli ante la, mi kama e akesi 
pona mi Majunanpa e akesi 
pona mi Omekapon. taso 
akesi Majunanpa li moku e 


kasi taso." 








akesi Kalasa li kepeken len 
awen pi weka telo, li 
kepeken poki noka awen pi 
weka telo. ona li jo e ilo 
alasa ona, e poki ona. ona li 
tawa poki tawa ona, li tawa 


kepeken tawa sewi suli. 


poki tawa ona li sike pona, li 
laso sama kasi poka. linja li 
awen e ona lon kasi lon telo 


insa. 








Di 


—. 
apot ren ۹ 


akesi Kalasa li kama jo e 
palisa kasi, li tawa ع‎ poki 
kepeken palisa. ona li toki: 
"mi sona e lon telo pona 


tawa kala moku pona." 


akesi Kalasa li insa e palisa 
lon ko ma, li linja awen e 


poki lon ona. 








ni li pini la, akesi li lape e 
noka ona e monsi ona, li 
nasin e ilo alasa ona. ilo la, 
palisa li tan kasi anpa. kin 
la, linja li linja walo suli wan 
tan soweli suli tawa, li sama 
kon tawa lukin. akesi li 
awen e pipi pi kama kala lon 
linja. linja la, pipi ko ni li 


tawa. 


telo li awen kama tan sewi, 
li kama lon monsi akesi. 
akesi li awen lukin e ilo ona 


lon tenpo suli. 


akesi Kalasa li toki: "ni li 
kama ع‎ pilin lape. mi wile 


moku." 


ona li tawa sin e poki, li 
tawa kasi lon telo, li open e 


poki moku. 
akesi Kalasa li toki: "mi 
moku e pan pipi. telo li pini 


e kama anpa la, mi awen." 








pipi telo suli li kama lon 
anpa ona, li luka kiwen e 


poki noka ona wan. 


akesi Kalasa li lili e noka 
ona, li weka e noka tan pipi, 


li awen moku e pan. 


tenpo la, kalama en tawa en 
kalama en tawa li kama tan 
poka telo, li pana e kalama 


kasi, e kalama telo. 


akesi Kalasa li pilin e ni: "ni 
li soweli lili ala. a, mio tawa 


tan ni." 








akesi Kalasa li tawa lili sin e 
poki tawa, li anpa e moku pi 
kama kala. tenpo lili taso la, 
jo li kama lon moku! poki li 


kama tawa wawa a. 


akesi Kalasa li kalama: 
"kala moku! kala pona! mi 


jo a! mi jo!" 


taso ike li kama! ni li kala 
moku pona ala. ni li kala lili 
ala! ni li kala Kipisike! 
palisa lili utala li lon selo 


sewi ona! 








kala li tawa mute e sijelo 
ona lon poki, li utala, li 
utala. wawa ona li kama lili 
tan telo ala la, ona li tawa 


telo. 


kala ante lili mute li kama © 
lawa ona tan telo, li lukin, li 
mu tan pilin musi ona lon 


pakala pi akesi Kalasa. 








akesi li awen lon selo pi poki 
ona, li awen pilin ike. luka 
ona li pilin ike la, akesi li uta 
pona e luka, li lukin e telo. 
ni la, ike pi suli mute li kama 
a. akesi Kalasa li jo ala e len 
awen la, ike ni li ken pakala 


wawa a, taso ona li jo! 


kala pi suli mute a li kama 
tan telo—lon ka-la-ma 
wawa-li jo wawa e akesi 
Kalasa lon uta. akesi li mu: 
"ike! ike! ike!" kala li awen 
tawa telo, li tawa anpa suli 


telo! 








taso len awen li ike tawa 
uta pi kala suli la, kala li 
weka e akesi tan jo lon 
tenpo lili; kala li kama moku 
e poki noka taso pi akesi 


Kalasa. 


akesi li kama lon sewi telo, 
sama sike kon lon telo; ona 
li tawa selo ma kepeken 


wawa ale ona. 








lili la, ona li kama lon ma 
poka. ona li tawa tomo ona 
kepeken tawa sewi suli. len 


ona li pakala. 


akesi Kalasa li toki: "a, pona 
la, kala ni li suli ante ike ala! 
ilo alasa mi en poki moku mi 
li weka, taso ni li suli ala tan 
ni: alasa kala li ike tawa mi 


la mio 31353 ala e kala." 








ona li pona e luka ona 
kepeken selo pona. akesi 
pona ona li kama lon moku. 
ona li ken ala pana e kala, 
taso ijo ante li lon tomo pi 


awen moku. 


len pi akesi Omekapon li 
pona pimeja, li pona pi jelo 


suno. 





akesi Majunanpa li jo © kasi 


lipu lon poki len ona. 








kala ala la, moku akesi li 
pipi laso pona tan seli, li ko 
tan pipi loje; moku ni li pona 
mute a tawa akesi; taso ona 


li moku jaki a tawa mi! 


PINI 


